**Bidra med data, erfaringer og kunnskap til databasen!**

Vi på TØI har laget en pilot for en database for samling og deling av erfaringer med effekter av ulike typer endringer i kollektivsystemet på passasjertall, fremføringshastighet, mm. Vi inviterer alle med på dugnaden med å samle og dele erfaringer. Det viktigste kravet til ting som skal med er at det finnes data som beskriver effekter/ resultater av det som er gjennomført – altså data (for eksempel passasjertall) fra før og etter gjennomføring av tiltak. Dersom dere har fått gjennomført evalueringer av tiltak, er det helt supert om det kan overføres til et ‘tiltaksark’ og inkluderes i databasen. Eller at dere sender evalueringen til oss, så kan vi gjøre det.

Dere kan bidra med å fylle ut mal for tiltaksark (det er fint dersom formateringene beholdes – hvis ikke må vi tilbakestille dem etterpå) og sender utfylt skjema til Aud Tennøy, ate@toi.no. Ta gjerne kontakt dersom noe er uklart. Se gjerne på tiltaksarkene som ligger i databasen for inspirasjon. Si fra dersom dere har kommentarer til malen. Dere kan legge inn nye linjer hvis dere mener noe viktig mangler.

**Mal for tiltaksark** (revidert 30. mars 2022)

|  |  |
| --- | --- |
| **Tiltak**  | **Navn på tiltak/ kategori og by** |
| **Oppsummert** | Kort oppsummering av endringer og effekter (se gjerne ferdige ark i databasen) |
| **Rapport/offentlig dokument**  | Hvis det finnes – lenke til rapporter eller offentlig dokumenter som beskriver tiltak og effekter  |
| **Planer og strategier**  | Planer og strategier som endringen er forankret i eller oppfølging av, gjerne med lenke |
| **Mål** | Hva dere ønsket å oppnå ved å gjennomføre endringen (passasjerøkning, nullvekst, effektivisering, utgiftsreduksjoner, annet).  |
| **Tidspunkt** | Når endringene ble gjennomført (år eller periode)  |
| **Type endring**  | F.eks. ruteendring, frekvens, takstendring, kollektivfelt, markedsføring – på enkeltlinjer, i hele byen, eller annet |
| **Beskrivelse av endring** | Mer konkrete og detaljerte beskrivelser av endringene, gjerne med rutekart eller andre illustrasjoner. Hvis det er gjort flere endringer over tid er det fint om dere angir når de ulike endringene skjedde. Ta med det dere selv mener er relevant for andre.  |
| **Type data som beskriver effekter** | Hvilke typer data dere bruker for å beskrive effekter av endringene, f.eks. billettdata, passasjertelling i dørene, inntekter, fremføringshastighet, punktlighet, kundetilfredshet, og hvem som har samlet inn data |
| **Målbare effekter**  | Endringer i passasjertall, fremføringshastighet, kundetilfredshet, mv. Her ønsker vi tabell med absolutte tall for hvert år (som vi kan få på eget Excel-ark), i tillegg til deres egne beregninger. Vi vil veldig gjerne ha (absolutte) tall tilbake i tid, slik at vi har utviklingstrenden før omlegging. Vi vet at dette noen ganger kan være problematisk på grunn av endringer i passasjertelling/ datainnsamling, men hvis dere sier fra når endringene i tellinger o.l. er gjort så tar vi hensyn til det. Hvis dere rapporterer for enkeltruter er det fint å også få med tall for byområdet, slik at vi får sjekket for effekter av at noen bytter fra en linje til en annen.  |
| **Ikke målbare effekter**  | Annet som dere mener er viktig å få med |
| **Reaksjoner** | Hvilke reaksjoner har dere fått på endringene? Både positive og negative.  |
| **Bykontekst**  | Innbyggertall, andre relevante ting (båndby, lokalisering av viktige destinasjoner, mv.) |
| **Kollektivsystemet i byen**  | Lokal buss, regionbuss, ekspressbuss, bane, tog, båt |
| **Annet som kan ha påvirket passasjerutvikling** | Andre ting som har skjedd i byene og/eller transportsystemene som kan ha påvirket utviklingen i passasjertall, f.eks. innføring av bompenger, arealutvikling, parkeringsrestriksjoner, byggearbeider |
| **Økonomi, ressurser, finansiering** | Har endringene medført økte eller reduserte kostander og inntekter? Har kostandene per passasjerkilometer gått opp eller ned? Har ruteproduksjonen totalt økt eller blitt redusert? Hva er ‘totaløkonomien’ for endringene? Hvordan ble endringene finansiert (for eksempel belønningsmidler, ekstra overføringer, reallokering av ressurser, mv.)? |
| **Usikkerhet**  | Hvis relevant: Usikkerheter rundt datainnsamling, resultater, el.l. både i før- og etter-data. F.eks. data samlet inn på ulike måte/ulike årstider/ulike busslinjer, mv.  |
| **Andre kommentarer** | Ting dere mener kan være nyttig å vite for andre som vurderer om de skal gjøre det samme. F.eks. hva dere mener er suksesskriterier eller det motsatte. Var det noen uventede effekter eller reaksjoner?  |
| **Forskningsbehov** | Eventuelt: Basert på erfaringene fra denne endringen, hva mener dere at det trengs mer forskning om? |
| **Kontaktpersoner**  | Hvem kan kontaktes ved spørsmål om tiltak, effekter, data og erfaringer |